Krejcir-saak uitgestel | Maroela Media
Radovan Krejcir en Desai Lupondo het Maandag vlugtig in die Palm Ridge-landdroshof verskyn, maar die hofverrigtinge het in camera plaasgevind.
Die mans het glo net vlugtig in die hof verskyn en die saak is na volgende Maandag uitgestel vir verdere ondersoek.
Die Johannesburgse hooggeregshof het vroeër bepaal dat Krejcir uit aanhouding na 'n hospitaal oorgeplaas moet word nadat hy glo deur polisiebeamptes aangerand is ná sy inhegtenisneming. Krejcir se dokter het gesê hy kan moontlik nierversaking opdoen indien hy nie mediese behandeling ontvang nie.